Document ID: 32003R1554

32003R1554
L 221/1
SLUŽBENI LIST EUROPSKE UNIJE
22.07.2003.
UREDBA (EZ) br. 1554/2003 EUROPSKOG PARLAMENTA I VIJEĆA
od 22. srpnja 2003.
o izmjeni Uredbe Vijeća (EEZ) br. 95/93 o zajedničkim pravilima za dodjelu slotova u zračnim lukama Zajednice
EUROPSKI PARLAMENT I VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 80. stavak 2.,
uzimajući u obzir prijedlog Komisije (1),
uzimajući u obzir mišljenje Gospodarskog i socijalnog odbora (2),
nakon savjetovanja s Odborom regija,
u skladu s postupkom utvrđenim u članku 251. Ugovora (3),
budući da:
(1)
Rat u Iraku započet u ožujku 2003. i politički događaji koji su uslijedili, kao i izbijanje teškog akutnog respiratornog sindroma (SARS) ozbiljno su utjecali na poslovanje zračnog prometa zračnih prijevoznika te prouzročili značajno smanjenje potražnje na početku ljetne sezone planiranja reda letenja 2003.
(2)
Kako bi osigurali da nekorištenje slotova dodijeljenih za sezonu 2003. ne prouzroči gubitak njihovih prava na te slotove, potrebno je jasno i nedvosmisleno navesti da su rat i izbijanje SARS-a nepovoljno utjecali na sezonu planiranja reda letenja 2003. i 2004.
(3)
Uredbu (EEZ) br. 95/93 (4) treba stoga na odgovarajući način izmijeniti,
DONIJELI SU OVU UREDBU:
Članak 1.
U Uredbu Vijeća (EEZ) br. 95/93 umeće se sljedeći članak:
„Članak 10.b
Za svrhe članka 10. stavka 3. koordinatori priznaju da zračni prijevoznici imaju pravo na iste nizove slotova tijekom ljetne sezone planiranja reda letenja 2004. kao što su im bili dodijeljeni tijekom ljetne sezone planiranja reda letenja 2003.”
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 22. srpnja 2003.

Labels: 8